Public procurement notice: Modification Of A Contract/Concession During Its Term
Published: 2018-10-23
Buyer: Turun kaupunki / Hyvinvointitoimiala
Country: FI
Contract type: Services
Procedure: Open procedure
CPV classification: 50324100 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Alkuperäisen sopimuksen hankinnan kohteena oli Turun kaupungin sosiaali- ja terveystoimen kotihoidon toiminnanohjausjärjestelmä ja siihen liittyvän mobiilijärjestelmän hankinta. Sopimus oli palvelun osalta voimassa 30.6.2013 asti, jonka jälkeen sopimus on ollut palvelun osalta voimassa toistaiseksi. Sopimus on allekirjoitettu Logica Suomi Oy:n kanssa, mutta yritysjärjestelyn seurauksena sopimusosapuolen toiminimenä on nykyisin CGI Suomi Oy. Nyt Turun kaupungin hyvinvointitoimialan kotihoito hankkii kotihoidon toiminnanohjausjärjestelmään optimointitoiminnallisuuden. Hankinta toteutetaan sopimusmuutoksena CGI Suomi Oy:n kanssa tehdyn sopimuksen puitteissa.
Turun kaupungin hyvinvointitoimialan kotihoito hankkii kotihoidon toiminnanohjausjärjestelmään optimointitoiminnallisuuden. Hankinta toteutetaan sopimusmuutoksena CGI Suomi Oy:n kanssa tehdyn sopimuksen puitteissa.
Turun kaupungin hyvinvointitoimialan vanhuspalveluissa on käytössä Pegasos Mukana - toiminnanohjausjärjestelmä, jonka avulla on mahdollista manuaalisesti järjestellä kotihoidossa päivän suunnitellut työt ja sujuvoittaa kotihoidon työntekijöiden päivittäistä työtä sekä saadaan työnjohdolle yleiskuva tilanteesta ja seurantatietoa toiminnasta. Kotihoidossa on todettu tarve tehokkaalle optimointiratkaisulle ja työnjärjestelyn keskittämiselle, sillä työnjaon tekeminen ja tarvittavien näkökulmien huomioon ottaminen manuaalisesti on haasteellista.
Toiminnanohjausjärjestelmään hankittavan optimointitoiminnallisuuden avulla tavoitellaan tilannetta, jossa kotihoidon asiakkaiden palvelut tuotetaan oikea-aikaisesti asiakkaalle annetun palvelulupauksen mukaisesti ja työvoimaresurssit jakautuvat tasaisesti. Optimointi huomioi ylimääräisen resurssin, jolloin se saadaan tarvittaessa ohjattua muille alueille tai muihin tehtäviin alueen sisällä. Optimoinnin avulla töiden uudelleenjärjestely ennakoimattomissa tilanteissa on sujuvampaa.
Alkuperäisen toimittajan on tarpeen suorittaa lisätöitä ja -palveluja optimointitoiminnallisuuden lisäämisenä hankintayksikön käytössä olevaan toiminnanohjausjärjestelmään. Hankintayksikön ei ole mahdollista vaihtaa sopimuskumppania taloudellisista ja teknisistä syistä ja sopimuskumppanin vaihtaminen aiheuttaisi hankintayksikölle merkittävää haittaa sekä kustannusten merkittävää päällekkäisyyttä. Tämän muutoksen arvo on alle 50 prosenttia alkuperäisen sopimuksen arvosta (hankintalaki 136.2 §:n 2 kohta).
Hankintayksikön käytössä olevaan toiminnanohjausjärjestelmään ei ole integroitavissa muuta kuin nykyisen sopimuskumppanin tarjoama optimointitoiminnallisuus, joten toimittajan vaihtaminen toiseen johtaisi teknisiltä ominaisuuksiltaan erilaisen järjestelmän hankkimiseen, mikä aiheuttaisi yhteensopimattomuutta ja kohtuuttomia teknisiä vaikeuksia toiminnan ja huollon osalta. Muu optimointijärjestelmä ei olisi liitettävissä toiminnanohjausjärjestelmään ja edellyttäisi työntekijöiltä päällekkäisiä manuaalisia työvaiheita. Mikäli hankintayksikkö joutuisi vaihtamaan sopimuskumppania, edellyttäisi se käytännössä sitä, että hankintayksikön olisi hankittava uudelleen koko toiminnanohjausjärjestelmä. Uuden toiminnanohjausjärjestelmän hankkimisesta aiheutuisi merkittävää haittaa sekä merkittävää kustannusten päällekkäisyyttä hankintayksikölle muun muassa uuden toiminnanohjausjärjestelmän käyttöönotosta ja jatkuvasta palvelusta aiheutuvina kustannuksina sekä henkilöstön laajana koulutustarpeena.


Winner: CGI Suomi Oy